OpenLLM-France/wikimedia huggingface dataset:
# Michael Laudrup

Michael Laudrup (Frederiksberg, 1964ko ekainaren 15a - ), Danimarkak izan duen futbol jokalari loriatsuena izan da. Bere kirolari bizitzaren gailurra Juventus FCrekin hasi zen Italian eta ondoren Espainiako Ligan jarraitu zuen Futbol Club Barcelona eta Real Madrilekin jokatzean. Honetaz gain Danimarkako futbol selekzio nazionalarekin 1992. urteko Eurokopa eta 1995. urteko FIFA Konfederazio Kopa irabazi zituen.

## Ibilbidea

Kopenhage inguruko klubetan jokatzen hasi zen, hasieran Kjøbenhavns BK taldean eta ondoren Brøndby IFn. Brøndbyn urteko jokalari onena aukeratu zutenean Juventusek fitxatu eta Italiara joan zen. Hasiera batean Lazion utzita egon bazen ere, Europa osoan famatu egingo zuten zenbakiak lortu zituen Juventusekin, hala nola 102 partidu jokatu eta 16 gol sartu. Denbora horretan Italiako liga bat (1985-86) eta Kopa Interkontinentala (1986) irabazi zituen.
Espainiako Ligara salto egin zuen orduan, bertan zebiltzan bi klub handienetan (Futbol Club Barcelona eta Real Madrilen) jokatuz. UEFAko Txapeldunen Liga bat (Barça), Espainiako bost liga (Barçarekin 4 eta Real Madrilekin 1) eta Kopa bat (Barça) irabazi zituen.
Bere azken taldeak Vissel Kobe japoniarra eta Amsterdamgo Ajax izan ziren, azken honekin Herbehereetako liga bat irabazi zuelarik.

## Entrenatzaile ibilbidea

Brøndby IFn hasi zuen bere entrenatzaile ibilbidea (2002-2006), ondoren Getafen (2007-2008), Moskuko Spartak (2008-09) eta RCD Mallorca (2009- ) entrenatu dituelarik besteak beste. Gaur egun Premier Leagueko Swansea City talde galestarra entrenatzen ari da.

## Palmaresa

Nazioarteko txapelketak:
* Kopa Interkontinentala (1): 1986
* UEFAko Txapeldunen Liga (1): 1992
Herrialdeetako ligak:
* Italiako liga (1): 1985-86
* Espainiako Liga (5): 1990-91, 1991-92, 1992-93, 1993-94 eta 1994-95
* Herbehereetako Liga (1): 1997-98
Danimarkako selekzioan:
* Eurokopa (1): 1992
* FIFA Konfederazio Kopa (1): 1995

## Kanpo loturak

* (Japonieraz) J.League Data Site
* Datuak: Q188720
* Multimedia: Michael Laudrup / Q188720
# Michael Kohlhaas (filma)

Michael Kohlhaas 2013ko Arnaud des Pallières frantziar zinema zuzendariaren film dramatikoa da, Michael Kohlhaas eleberrian oinarrituta.

## Sinopsia

Oharra: Atal honek istorio osoa edo amaiera argitzen du.
XVI. mendearen erdialdean, Alemanian izandako erlijio gerra garrantzitsuenetako bat amaitu berritan. Zaldi tratularia da Michael Kohlhaas, eta jauntxo batekin gatazka bat dauka muga bat pasatzerakoan. Horrek gatazka judizial bat pizten du aurrena, baina gatazka politiko bihurtzen da berehala. Pertsonaiak zaldi batzuk uzten ditu erreskate modura, beharrezkoa ez den paper administratibo baten bila joateko, eta, itzultzen denean, zaldiak hilzorian daude.

## Aktoreak

* Mads Mikkelsen: Michael Kohlhaas
* Bruno Ganz: gobernadorea
* Paul Bartel: Jérémie
* Mélusine Mayance: Lisbeth
* David Bennent: César
* Delphine Chuillot: Judith
* David Kross: predikaria
* Sergi López: soldadua
* Amira Casar: abadesa
* Roxane Duran: Margarita Angulemakoa
* Swann Arlaud: baroia
* Jaques Nolot: epailea
* Denis Lavant: teologoa (Martin Luther)

## Erreferentziak

* ↑ Staiger, Michael. (2011). «Michael Kohlhaas im Medienwechsel. Ein Vergleich von Kleists Erzählung mit ihren filmischen Transformationen» Der Deutschunterricht 63 (1): 55–67. ISSN 0340-2258..
* ↑ «Bidegabekeriei nola erantzun» Berria 2019-01-19 CC BY-SA 4.0 lizentziapean.

## Kanpo estekak

* Datuak: Q11648545
* Multimedia: Age of Uprising: The Legend of Michael Kohlhaas / Q11648545
# Michael Lorenzo-Vera

Michael Lorenzo-Vera (Baiona, 1985eko urtarrilaren 28a) lapurtar golfari profesionala da, 2005etik aurrera profesionala dena.

## Garaipenak
### Challenge Tour (1)

| Zbk. | Data | Txapelketa | Emaitza | Dif. | Txapeldunordea |
| 1 | 2007-10-27 | Apulia San Domenico Grand Final | -15 (62–71–70–66=269) | Kolpe 1 | Jamie Donaldson, Joost Luiten, Stuart Manley, Eric Ramsay |

### Besteak (6)

* 2005 Open International de la Mirabelle D’or
* 2006 Open International de la Mirabelle D’or, Open des Landes
* 2007 Masters 13
* 2009 Grand Prix Schweppes PGA France, Allianz Open Paris Stade Francais
* Datuak: Q3308340
* Multimedia: Michael Lorenzo-Vera / Q3308340
# Michael Kohlhaas

Michael Kohlhaas Heinrich von Kleist idazle alemaniarrak 1810ean idatzitako eleberri laburra da, Hans Kohlhaseren bizitzan oinarrituta.
Bestela, euskarazko itzulpena Xabier Mendigurenek egin zuen "Ibaizabal" argitaletxearekin 1993an.

## Sinopsia

Oharra: Atal honek istorio osoa edo amaiera argitzen du.
XVI. mendearen erdialdean, Alemanian izandako erlijio gerra garrantzitsuenetako bat amaitu berritan. Zaldi tratularia da Michael Kohlhaas, eta jauntxo batekin gatazka bat dauka muga bat pasatzerakoan. Horrek gatazka judizial bat pizten du aurrena, baina gatazka politiko bihurtzen da berehala. Pertsonaiak zaldi batzuk uzten ditu erreskate modura, beharrezkoa ez den paper administratibo baten bila joateko, eta, itzultzen denean, zaldiak hilzorian daude.

## Erreferentziak

* ↑ «Bidegabekeriei nola erantzun» Berria 2019-01-19 CC BY-SA 4.0 lizentziapean.

## Kanpo estekak

* Datuak: Q279676
# Michael Kohlhaas – der Rebell

Michael Kohlhaas – der Rebell 1969ko Volker Schlöndorff alemaniar zinema zuzendariaren film dramatikoa da, Michael Kohlhaas eleberrian oinarrituta.

## Sinopsia

Oharra: Atal honek istorio osoa edo amaiera argitzen du.
XVI. mendearen erdialdean, Alemanian izandako erlijio gerra garrantzitsuenetako bat amaitu berritan. Zaldi tratularia da Michael Kohlhaas, eta jauntxo batekin gatazka bat dauka muga bat pasatzerakoan. Horrek gatazka judizial bat pizten du aurrena, baina gatazka politiko bihurtzen da berehala. Pertsonaiak zaldi batzuk uzten ditu erreskate modura, beharrezkoa ez den paper administratibo baten bila joateko, eta, itzultzen denean, zaldiak hilzorian daude.

## Aktoreak

* David Warner: Michael Kohlhaas
* Anna Karina: Elisabeth Kohlhaas
* Thomas Holtzmann: Martin Luther
* Michael Gothard: John
* Kurt Meisel: Kanzler
* Anton Diffring: Kurfürst
* Gregor von Rezzori: Kunz
* Peter Weiss: Richter
* Anita Pallenberg: Katrina
* Keith Richards: soldadua

## Erreferentziak

* ↑ Staiger, Michael. (2011). «Michael Kohlhaas im Medienwechsel. Ein Vergleich von Kleists Erzählung mit ihren filmischen Transformationen» Der Deutschunterricht 63 (1): 55–67. ISSN 0340-2258..
* ↑ «Bidegabekeriei nola erantzun» Berria 2019-01-19 CC BY-SA 4.0 lizentziapean.

## Kanpo estekak

* Datuak: Q971235
# Michael Levitt

Michael Levitt (Pretoria, 1947ko maiatzaren 9a) Hegoafrikan jaiotako britainiar biofisikaria da. Stanford Unibertsitateko irakaslea da. Levittek Kimikako Nobel saria jaso zuen 2013an, Martin Karplusekin eta Arieh Warshelekin batera, "Eskala anitzeko modeloen garapena sistema kimiko konplexuetan" gaiagatik.

## Erreferentziak

* ↑ The Nobel Prize in Chemistry 2013. Royal Swedish Academy of Sciences 2013ko urriaren 9a (Noiz kontsultatua: 2013ko urriaren 9a).
* ↑ Chang, Kenneth. (2013ko urriaren 9a). «3 Researchers Win Nobel Prize in Chemistry» New York Times (Noiz kontsultatua: 2013ko urriaren 9a).
* ↑ Fersht, A. R.. (2013). «Profile of Martin Karplus, Michael Levitt, and Arieh Warshel, 2013 nobel laureates in chemistry» Proceedings of the National Academy of Sciences of the United States of America 110 (49): 19656–7. doi:10.1073/pnas.1320569110. PMID 24277833..
* ↑ Hodak, Hélène. (2014). «The Nobel Prize in chemistry 2013 for the development of multiscale models of complex chemical systems: A tribute to Martin Karplus, Michael Levitt and Arieh Warshel» Journal of Molecular Biology doi:10.1016/j.jmb.2013.10.037. PMID 24184197..
* ↑ Van Noorden, R.. (2013). «Computer modellers secure chemistry Nobels» Nature doi:10.1038/nature.2013.13903..
* ↑ Van Noorden, Richard. (2013). «Modellers react to chemistry award: Nobel Prize proves that theorists can measure up to experimenters» Nature 502 (7471): 280. doi:10.1038/502280a..

## Kanpo estekak

* Datuak: Q6832227
* Multimedia: Michael Levitt / Q6832227
# Martutene

    Artikulu hau Donostiako auzoari buruzkoa da; Ramon Saizarbitoriaren eleberria gaitzat duena beste hau da: «Martutene (eleberria)»
Martutene Donostiako (Gipuzkoa) hego-ekialdeko auzo bat da eta 2.700 bzitanle ditu (2022). Martuteneko jaiak urriaren 12an dira. Tren geltokia du, eta autobus geralekuetan Dbus konpainiaren A1, 26 eta 41 lineetako autobusak gelditzen dira.
Ramon Saizarbitoriak idazleak 2013ko Euskadi Literatura saria irabazi zuen Martutene izenburuko eleberriarekin.
Kritiko zenbaiten arabera, euskal literaturaren azken aroetako eleberri onena da.

## Kaleak
### Auzoko kaleak

* Antondegi Gaineko bidea
* Ander Arzelus Luzear plaza
* Artolategi kalea
* Apostolutza kalea
* Barkaiztegi bidea
* Basozabal bidea
* Elenategi kalea
* Eguzki Eder kalea
* Goiaztxiki bidea
* Goizueta kalea
* Hipika bidea
* Ibaialde kalea
* Irasmoene kalea
* Larrañategi bidea
* Lugañene pasealekua
* Lugañeneko zubia
* Marie Curie parkea
* Marrus bidea
* Martutene pasealekua
* Mateo Errota kalea
* Muntogorri bidea
* Pilarreko Andre Mariaren auzunea
* Okendotegi bidea
* Petritegi bidea
* Sarrueta pasealekua
* Tranbia kalea
* Ubarburu pasealekua
* Ubegi zeharbidea

## Eraikin nabarmenenak

* Martuteneko espetxea
* Martuteneko geltokia
* Villa Oyon
* 27 Poligonoko zubia

## Kirolak

* Martutene Kirol Elkartea

## Parkeak

* Ametzagainako parkea. Bertako ametzak ikusgarriak dira. Parke barruan historiaurreko giza-aztarnategi bat dago, baita gerra karlistetako gotorlekua ere.

## Izadia

* Antondegi gaina

## Ekonomia

* 27 Poligonoa

## Iruditegia

* Ramon Saizarbitoria
* Martutene eleberriaren azala
* Martutene eleberrian Martin eta Juliaren etxea den villa, Donostiako Martutene auzoan.
* Urumea ibaia Martutenen
* Urumeko baserria
* Uholdeak aspaldian

## Erreferentziak

* ↑ Gabilondo, Joseba. Saizarbitoria y el ángel de la historia vasca. ..

## Kanpo estekak

* Martutene, Erein argitaletxean webgunean, prentsako kritika zenbaitekin batera.
* Ametzagaina parkea. Neguan argazki bilduma Flickr-en (113 argazki).
* Datuak: Q3033790
* Multimedia: Martutene / Q3033790
# Martxa Luzea

Martxa Luzea (txinera tradizionalez: 長征; txinera sinplifikatuz: 长征; pinyinez: Chángzhēng) Txinako Alderdi Komunistako tropek, 1934 eta 1935 urteen artean, Txina barnean zehar egindako bidaia izan zen. Soldaduok Txinako Errepublikaren tropetatik ihesi zihoazen.
Komunistek Jiangxiko probintzia menditsua, herrialdearen hegoaldean, beraien kontrolpean izatea lortu zuten, eta bertan Txinako Sobietar Errepublika aldarrikatu zuten. 1934ko urrian Chiang Kai-shekek zuzendutako indar nazionalistek komunistak inguratu zituzten. Buruzagi komunistek, orduan, iparraldera joatea erabaki zuten. Urtebeteko epean, Shaanxiko probintziara iritsi ziren, bertan euren kontrola mantenduz.
Mao Zedongek Txina ipar-mendebaldean eskualde komunista ezartzea lortu zuen. Txinako komunistek egindako ibilbide gogorrari "Ibilaldi Luzea" edo "Martxa Luzea" deritzo. Ehun bat mila gizon abiatu ziren euren familiekin 1934an Mao eta Lin Biao nagusi zituztela. Egunean 60 eta 80 kilometro bitartean egiten zituzten eta Shensira 1935eko urriaren 20an iritsi ziren. 100.000 komunista haietatik 30.000 besterik ez ziren bizirik atera martxa hartatik, 12.874km egin ostean. Martxa Luzea Txinako Herri Errepublikarentzat inspirazio abertzalearen iturri handia izan da. Dadu ibaia gurutzatu zutenekoa, Tashueh Shan mendiak igaro zituztenekoa eta Sikan padura eskualdean zehar ibili zirenekoa ekartzen dituzte gogora.
Martxa luzearen ondorioz, komunistek eskualde trinko eta leial bat lortu zuten, inoiz ere ez galduko zutena. Beste ondorioetako bat hauxe izan zen: Mao Zedongek bere buruzagitza indartu ez ezik, eztabaida ezina bihurtu zen bere alderdiaren barruan.

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak.

## Kanpo estekak

* (Gaztelaniaz) Ibilaldi Luzea, www.china.org.cn Txinako webgune ofizialeko artikulua
* Datuak: Q46333
* Multimedia: Long March / Q46333
# Martutene (eleberria)

Martutene Ramon Saizarbitoria idazleak 2012 urtean plazaratu zuen euskarazko eleberri luzea da, bi bikoteen baitako harremanak kontatzen dituena, atzerritar neska gazte bat tarteko. Bikote-harremanak kontatzeaz gainera, beste hainbat arlo jorratzen dituen eleberria da: idazlearen lana, medikuntza eta osasungintza eta Euskal Herriko gatazka besteak beste.
Donostian girotuta dago, Martin eta beste zenbait pertsonaia Martutene auzoko villa batean kokaturik. Martutene eleberrian Max Frischen Montauk eleberria erreferentzia nagusia da: atzerritar neskaren izena Lynn da, Frischen liburuko pertsonaia nagusia bezalaxe eta Montauk liburua bera Martutene eleberriaren hari nagusietako bat dela esan daiteke.
Bederatzi urtez lanean eman zituen Ramon Saizarbitoriak eleberria osatzen, Kandinskyren tradizioa 2003 urtean plazaratu ondoren eta egundaino idatzi duen lan luzeena da. Kritiko zenbaiten arabera, euskal literaturaren azken aroetako eleberri onena da.

## Iruditegia

* Martutene eleberrian Martin eta Juliaren etxea den villa, Donostiako Martutene auzoan.

## Erreferentziak

* ↑ Gabilondo, Joseba. Saizarbitoria y el ángel de la historia vasca. ..

## Kanpo estekak

* Martutene, Erein argitaletxean webgunean, prentsako kritika zenbaitekin batera.
* Datuak: Q12263179
# Martutene Kirol Elkartea

Martutene Kirol Elkartea Donostiako Martutene auzoko futbol taldea da, gaur egun Gipuzkoako Ohorezko Erregionalan dabilena.

## Historia

1989an sortu zen elkartea eta infantilen talde batekin hasi zena urtez urte handitzen joan den proiektua izan da. Talde nagusiak 2014an Gipuzkoako Ohorezko Erregionalara igotzea lortu zuen. 2018-19 denboraldian ez du helduen talderik osatu.

## Datuak

2018-19 denboraldia barne.
* Denboraldiak Lehenengo Mailan: 0
* Denboraldiak Bigarren Mailan: 0
* Denboraldiak Bigarren B Mailan: 0
* Denboraldiak Hirugarren Mailan: 0

### Azken urteak
## Kanpo estekak

* Datuak: Q25476954
# Martuteneko geralekua

Martutene Euskal Herriko Gipuzkoako tren eta autobus geraleku bat da, Donostia udalerrian kokatuta dagoena.
Geralekua 1863ko irailaren 1an ireki zen.

## Egoera

Geralekua honako burdinbide hauen ibilbidearen zati da:
* Madril — Hendaia: 592,710 kilometro-puntua

## Historia

Geltokia 1863ko irailaren 1ean inauguratu zen Beasain - Donostia tartea martxan jarri zenean Madril—Hendaia burdinbidea erradialean.
Hasierako ustiapena Norteko Konpainiaren esku geratu zen, bere titulartasuna mantendu zuen 1941ean nazionalizatu eta sortu berria zen RENFEn integratu zuten arte.
1929an trenbide zatia zatitu eta elektrifikatu egin zen.
2004ko abenduaren 31tik Renfe Operadorak linea ustiatzen du, Adif trenbide-instalazioen titularra den bitartean.

## Geltokia

Martutene geraleku soil bat da, bi bide eta bi alboko nasa pixka bat kurbatuz osatua. Nasa bakoitzean bi babesleku txiki daude bidaiarientzat. Trenbide-aldaketa nibelean egin behar da, edo kanpotik nahi den nasara zuzenean sartuta.

## Zerbitzuak

Donostiako Renfe Aldiriak
 Zerbitzua  Hasiera  Ibilbidea  Amaiera ⁠
 C-1IrunIrungo Bentak • Lezo–Errenteria • Pasaia • Herrera • Intxaurrondo • Ategorrieta • Gros • Donostia • Loiola • Martutene • Hernani • Hernani–Erdia • Urnieta • Andoain • Andoain–Erdia • Billabona–Zizurkil • Anoeta • Tolosa–Erdia • Tolosa • Alegia • Ikaztegieta • Legorreta • Itsasondo • Ordizia • Beasain • Ormaiztegi • Zumarraga • LegazpiBrinkola :

## Etorkizuna

Euskal-Y-ren irekierarekin, geltoki hau aldirietako eta merkantzietako trafikoari bakarrik eskainiko zaio.

## Erreferentziak

* ↑ EuroFerroviarios. «Martutene (geralekua)» euroferroviarios.net (Noiz kontsultatua: 2020-05-05).
* ↑ «La llegada del ferrocarril a Beasain. Diario de Noticias de Gipuzkoa» web.archive.org 2011-11-01 (Noiz kontsultatua: 2020-05-01).
* ↑ https://web.archive.org/web/20160702083546/http://www.spanishrailway.com/2012/02/20/caminos-de-hierro-del-norte-de-espana/

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* ADIF enpresako web gunea
* RENFE enpresako web gunea
* Datuak: Q8841039
* Multimedia: Martutene station / Q8841039
iea  Donostiako Renfe Aldiriak :
| | Hernani | Martutene | Loiola | |
| Madril–Chamartin | | | | Hendaia |
# Martxa (musika)

Martxa erritmo aski nabarmena duen musika-konposizioa da, dabilen soldadu edo lagun talde baten urratsa zuzendu dezakeena. Martxa bitar konpasean idatzia izaten da gehienetan; erritmo sinplea, nabarmendua eta neurtua du. Jatorria herri-musikan izan arren, musika landuan ere agertzen da, operan batez ere, baina baita sinfonia, sonata eta antzeko musika-lanetan ere. Schubertek martxa asko idatzi zituen pianorako, lau eskuz jotzeko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q211025
* Multimedia: Marches (music) / Q211025
# Martuteneko espetxea

Martuteneko espetxea Donostia eta Gipuzkoako kartzela da, bere izena Martuteneko auzotik hartua. 1948an inauguratu zuten, Ondarretako espetxea itxi zutenean. 150 bat presorentzako edukiera izan arren, gehiago dira kartzelan gaur egun dauden presoak.
1948ko apirilaren 30an, lehen presoak eraman zituzten espetxe berrira, Donostian. Ondarretako kartzela hustu beharra zuten, eta nahiz eta berria bukatu gabe egon, presoak lekualdatzen hasi ziren. Martutenera sartzen lehenak 49 emakume izan ziren. Ondarretako espetxea abandonaturik egon zen, harik eta udalak bere hondakinen kudeaketa enkantean atera zuen arte.
2014ko azaroaren 17an, Martuteneko kartzela botatzeko eskatu zuen udalak. Kartzela itxi eta berria Zubietan eraikitzeko asmoa dago; guztira, 95 milioi euroko inbertsioarekin 500 presorentzako kartzela eraikitzekoak dira. Kartzela gaur egun dagoen orubean etxebizitzak eraiki nahi ditu etorkizunean Donostiako Udalak.

## Iruditegia

* Espetxearen eraikitze lanen hasiera ekitaldia 1944an. Parada militarra.
* Espetxearen eraikitze lanen hasiera ekitaldia 1944an. Lehen harria jartzea.

## Bibliografia

* Iñaki Egaña: Ondarreta: gezalaren kartzela. La cárcel del salitre. Donostiako Udala eta Aranzadi Zientzia Elkartea: 2012. Izenburu berarekin erakusketa egin zen.

## Erreferentziak

* ↑ https://www.argia.eus/efemerideen-kanala/lehen-presoak-eraman-zituzten-martuteneko-espetxera-donostian
* ↑ «Martuteneko kartzela eraisteko eskatu du udalak», Berria, 2014-11-18

## Kanpo estekak

* Datuak: Q12263180
* Multimedia: Martutene Prison, Donostia-San Sebastián / Q12263180
# Martxa Luzea 5

Martxa Luzea 5 (txinera tradizionalez: 長征五; txinera sinplifikatuz: 长征五; pinyinez: Changzheng wǔ), LM-5, CZ-5 edo Changzheng 5 Txinako Jaurtiketa Ibilgailuen Teknologia Akademiak garatutako pisu handiko jaurtiketa ibilgailu bat da. CZ-5 izan da Txinak erregai likidoekin zerotik egindako lehen ibilgailua. Bere helburu nagusia hurrengo 20-30 urteotan orbita geoestazionarioan Txinak behar dituen karga handiko elementuak jaurtitzea da. Bi modutan erabiliko da: CZ-5 moduan, satelite geoestazionarioak eta planeta-arteko zundak bidaltzeko, 14.000 kilogramo jaurtitzeko gai dena; eta CZ-5B, 25.000 kg arteko karga pisutsuak orbita baxuan jartzeko.
AEBren Delta IV Heavyk baino pixka bat gutxiago jaurti dezake, baina Ariane-5 europarrak eta Proton-M baino gehiago espazioratu dezake.
Bere lehen jaurtiketa 2016ko azaroaren 3an egin zen, 12:43etan UTC, Wenchangetik, Hainan uhartean, arrakasta handiz.

## 2021eko kontrolik gabeko erorketa

2021eko maiatzean jakin zen suziriaren orbita kontroletik at geratu zela eta 21 tonako sekzio batek Lurraren aurka talak egin zezakeela, agian giza-akats baten ondorioz. Hainbat egun kalkuluak egiten pasa ondoren, oso esparru zabala zehaztea lortu zen, 41,5º ipar eta hego, eta ez zen lortu jakitea ea pertsonak bizi diren lekuren batean eror zitekeen edo, kontrara, itsasoan.

## Erreferentziak

* ↑ «长征5号，中国重型运载火箭_空军世界 - 中国资深军事航空网站» web.archive.org 2016-10-03 (Noiz kontsultatua: 2021-05-08).
* ↑ (Ingelesez) July 2012, Space com Staff 30. «China Tests Powerful Rocket Engine for New Booster» Space.com (Noiz kontsultatua: 2021-05-08).
* ↑ (Ingelesez) July 2013, Leonard David 15. «Chinese Rocket Engine Test a Big Step for Space Station Project» Space.com (Noiz kontsultatua: 2021-05-08).
* ↑ «Long March 5 Will Have World's Second Largest Carrying Capacity» www.spacedaily.com (Noiz kontsultatua: 2021-05-08).
* ↑ (Ingelesez) Clark, Stephen. China launches Long March 5, one of the world’s most powerful rockets – Spaceflight Now. (Noiz kontsultatua: 2021-05-08).
* ↑ (Katalanez) 324cat. (2021-05-07). «Un coet xinès s'acosta a la Terra de forma descontrolada i es desconeix on caurà» CCMA (Noiz kontsultatua: 2021-05-08).
* ↑ (Ingelesez) «Long March 5B Rocket Debris | The Aerospace Corporation» Aerospace Corporation (Noiz kontsultatua: 2021-05-08).
* ↑ (Ingelesez) Chang, Kenneth; Myers, Steven Lee. (2021-05-08). «A Chinese Rocket Is Tumbling Back to Earth. Where Will It Land?» The New York Times ISSN 0362-4331. (Noiz kontsultatua: 2021-05-08).

## Kanpo estekak

* Datuak: Q787531
* Multimedia: Long March 5 / Q787531
# Monroe (Louisiana)

Monroe Louisianaeko hiri bat da. Ouachita parrokian kokatua dago. 2010ean 48.815 biztanle zituen, 75,66 kilometro koadrotan banatuta.

## Ikus, gainera

* Ouachita parrokia

## Kanpo estekak

* Datuak: Q947115
* Multimedia: Monroe, Louisiana / Q947115
# Monroe (Massachusetts)

Monroe Ingalaterra Berriko herri bat da, Franklin, Ameriketako Estatu Batuetako Massachusetts estatuan. Azken zentsuaren arabera 118 biztanle zituen.

## Kanpo estekak

* Datuak: Q951490
* Multimedia: Monroe, Massachusetts / Q951490
# Monroe (New Hampshire)

Monroe Ameriketako Estatu Batuetako inkorporatutako herri bat da. Grafton konderrian kokatuta dago, New Hampshire estatuan. 864 biztanle ditu, 61,6 kilometro koadroko azaleran banatuta.

## Ikus, gainera

* Grafton konderrian

## Kanpo estekak

* Datuak: Q2417400
# Monroe (New York)

Monroe New York estatuko herri bat da. Orange konderrian kokatua dago. 2010ean 8.364 biztanle zituen, 8,94 kilometro koadrotan banatuta.

## Ikus, gainera

* Orange konderria

## Kanpo estekak

* Datuak: Q2916618
* Multimedia: Monroe, New York / Q2916618
# Monroe (Ohio)

Monroe Ohioko hiri bat da. Butler konderrian kokatua dago. 2010ean 12.442 biztanle zituen, 41,11 kilometro koadrotan banatuta.

## Ikus, gainera

* Butler konderria

## Kanpo estekak

* Datuak: Q1018314
* Multimedia: Monroe, Ohio / Q1018314
# Monroe (Oregon)

Monroe Oregongo hiri bat da. Benton konderrian kokatua dago. 2010ean 617 biztanle zituen, 1,31 kilometro koadrotan banatuta.

## Ikus, gainera

* Benton konderria

## Kanpo estekak

* Datuak: Q576754
* Multimedia: Monroe, Oregon / Q576754
# Monroe (Maine)

Monroe Ameriketako Estatu Batuetako inkorporatutako herri bat da. Waldo konderrian dago, Maine estatuan. 931 biztanle ditu, 39,03 kilometro koadroko azaleran banatuta.

## Ikus, gainera

* Waldo konderrian

## Kanpo estekak

* Datuak: Q3447373
* Multimedia: Monroe, Maine / Q3447373
# Monroe (Michigan)

Monroe Michigango hiri bat da. Monroe konderrian kokatua dago. 2010ean 20.733 biztanle zituen, 23,74 kilometro koadrotan banatuta.

## Ikus, gainera

* Monroe konderria

## Kanpo estekak

* Datuak: Q995533
* Multimedia: Monroe, Michigan / Q995533
# Monroe (Nebraska)

Monroe Nebraskako herri bat da. Platte konderrian kokatua dago. 2010ean 284 biztanle zituen, 0,45 kilometro koadrotan banatuta.

## Ikus, gainera

* Platte konderria

## Kanpo estekak

* Datuak: Q3289000
* Multimedia: Monroe, Nebraska / Q3289000
# Monroe (Pennsylvania)

Monroe Pennsylvaniako borough bat da. Bradford konderrian kokatua dago. 2010ean 554 biztanle zituen, 1,28 kilometro koadrotan banatuta.

## Ikus, gainera

* Bradford konderria

## Kanpo estekak

* Datuak: Q1182612
* Multimedia: Monroeton, Pennsylvania / Q1182612